AIŠKINAMASIS RAŠTAS

Dėl savivaldybės turto perdavimo UAB „Molėtų švara“ pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas – perduoti Savivaldybės turtą uždarajai akcinei bendrovei „Molėtų švara“ (toliau – Bendrovė) įgyvendinti savivaldybės savarankiškąją funkciją – sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas.

Uždavinys – užtikrinti Savivaldybės turto racionalų naudojimą ir priežiūrą.

1. Siūlomos teisinio reguliavimo nuostatos:

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalis reglamentuoja, kad savivaldybių turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti tik tais atvejais, kai šie juridiniai asmenys pagal įstatymus gali atlikti savivaldybių funkcijas. Molėtų rajono savivaldybės 2020 m. gruodžio 17 d. sprendimu Nr. B1-292 „Dėl Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugų teikimo vidaus sandorio pagrindu“ (toliau - Sprendimas) Bendrovei nuo 2021 m. sausio 1 d. pavesta vidaus sandorio pagrindu teikti Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugas iki 2025 m. gruodžio 31 d.

1. Laukiami rezultatai:

Perduotas Savivaldybės turtas bus administruojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės administracija 2020-2021 m. vykdė projektą „Molėtų progimnazijos sporto aikštyno Jaunimo g. 1, Molėtuose, atnaujinimas“. Projekto įgyvendinimo metu buvo pastatytas lauko tualetas, skirtas naudoti visuomenės poreikiams. Kadangi lauko tualeto darbo laiką siekiama pritaikyti prie šalia esančių sporto aikštynų veiklos, tikslinga lauko tualetą perduoti Bendrovei, kuri Molėtų mieste užtikrina viešosios infrastruktūros objektų priežiūros paslaugą.